فتح‌الله‌چی ترور تشکیلاتی پارالل دؤولت یاپیلانماسینین (فئتو/پ.د.ی) اوغورسوز چئوریلیش جهدیندن سونرا دؤولت باشچی‌سی رجب طیب اردوغانین آتدیغی دیپلوماتیک آددیم‌لار اورتا دوغویا باریش گتیره بیلر"
بو ایفاده "اوغورسوز چئوریلیش جهدیندن سونرا اردوغان اورتا دوغوداکی علاقه‌لری دوزلتیر" باشلیقلی مقاله‌ده یئر آلدی.
همین مقاله‌نی ژورنالیست  " Tara Kangarlou "یازیب و مرکزی آمریکادا یئرلشن خبر سایتی  Huffington post " "دا درج اولونوب.
15 ژوئیه‌ده کی اوغورسوز چئوریلیش جهدیندن سونرا تورکیه‌نین فعاللیق قازانان دیپلوماسی‌ینه دقت چکیلن مقاله‌ده بیلدیریلدی کی، آوقوست آییندا عمومی لیکده دیپلوماسی ساحه‌سینده سس‌سیزلیک حؤکم سوردو، آنجاق بو ایل دیپلوماسی جهت‌دن فرق‌لی اولدو. بیر آی اول اوغورسوز اولان چئوریلیش جهدی‌نین یاشاندیغی تورکیه‌ده وضعیت هئچ ده بئله دئییل. چئوریلیش تشببوسونون اوغورسوز اولماسی ایله یاناشی دؤولت باشچی‌سی رجب طیب اردوغان روسیا، اسرائیل و ایران کیمی اؤلکه‌لرله سیخ دیپلوماسی علاقه‌سی ساخلادی. همچنین امریکانین باشقان یاردیمچی سی جو بایدن دا آوقوستون 24-ده آنکارادا اولا‌جاق. اردوغانین آتدیغی بو پراگماتیست آددیم‌لار ائله گؤرونور سوریه‌ده کی بحران ایله تورکیه و سعودیه عربستانی آراسین‌داکی علاقه‌لره تأثیر ائده‌جک.
آنکارا- تل آویوخطینده نورمال‌لاشان ایکی طرفلی علاقه‌لر اردوغان ایله پوتین آراسینداکی مثبت ذیروه، ایران خاریجی ایشلر ناظیری جواد ظریف‌ین کئچن هفته تورکیه‌یه رئاللاشدیردیغی سفر و آمریکا باشقان یاردیمچی‌سی جو بایدن‌ین آنکارایا ائدجگی سفری جزئیاتی ایله مقاله‌ده اؤز عکسینی تاپدی.
مقاله‌ده : "دؤولت باشچی‌سی اردوغانین گوجلو لیدرلیگی سایه‌سینده تورکیه یئنه اورتا دوغودا باریشی ساغلاجاق رول گؤتوره‌جک. خصوصیله آنکارا-موسکوا- تهران خطینده کی یئنی پروسئس سوریه‌ده کی ساواشین بیتمه‌سی اوچون اؤنملی رول اوینایا بیلر. اردوغان تورکیه‌نی یئنی‌دن اورتا دوغونون "باریش ساغلایجی" مؤوقعینه گتیرمه‌سی نقطه‌سیندکی ان جدی چتین‌لیگی سعودیه عربستان و ایران آنلاشمازلیغیندا یاشایا‌جاق. اما بؤلگه‌ده بو ایکی اؤلکه ایله ده گوجلو علاقه‌لره صاحب یگانه اؤلکه اولان تورکیه‌نین لیدری اردوغان ریاض و تهرانی‌دا داها تاسیس ائدیجی رولا جلب ائده بیلر. داعش، سوریه ساواشی، قاچقین بحرانی و محو اولماق عذره اولان اورتا دوغو اؤلکه‌لری‌نین ایقتیصاددیاتی بؤلگه‌نین قارشی-قارشییا اولدوغو چتین‌لیک‌لر آراسیندادیر. لاکین کئچمیش ایللر گؤستریر کی، تورکیه‌نین سئچیم ائدجگی یول اورتا دوغونون موجود پروبلئم‌لری آراسیندا سیخیشیب قالاجاغیمی یوخسا رفاها و باریشا می قوووشاجاغینی معین ائدجک"
